Odense Adresse-Contoirs Efterretninger, 1782-11-08
I de offentlige Selskabshuse samles Folk af forskiellige Characterer, hvilke jeg ikke kiender, og følgelig, naar jeg vil handle forsigtig, paalægges mine frie Handlinger en Tvang, som er imod den selskabelige Natur. - De fleste store Selskaber vrimle af besynderlige Characterer, fornærme den fine Smag, og ere ikke alene kiedsommelige, men ogsaa modbydelige for Kienderen og den Tænkende. - Selskaber ere vor Tilflugt efter Arbeide, og det Middel, der skal bevare os fra Kiedsommelighed. Men efter hvilke Regler bør man vælge den? – Efter hvilke Forskrivter, indrette sit Forhold, for at nyde dem med Fornøielse og Fordeel? – Det er vel neppe mueligt der at kunne finde den rette selskabelige Tidsfordriv. Dog i Clubber kiender, jeg nogenledes min Selskabsbroder, i det mindste er jeg mere betrygget ved hans Omgang, og, om jeg end ikke kiender ham, fordi Selskabet vælger efter Love, som giør den Valgte værdig til Selskabet, og betrygger den ene med den anden, saa er jeg dog forvisset om, at de lastefulde Characterer, der forvandle Selskaber til Fortredeligheds- og Misfornøielses Sammenkomster, blive derfra udelukte, ja de blive udplukkede som Torne af den blomsterfulde Mark, efterdi de ere Selskabet ikke til Nytte, men til Byrde og Skade. Her maa ingen tilsidesætte de sædvanlige Høfligheder, og vælte sig ind paa Selskabet; her maa ingen vise de barske, stolte, paastaaende og myndige Characterer, men her maa den ene søge at giøre sin Omgang ligesaavel tækkelig og behagelig, som den anden; thi i Clubber er ingen Persons Anseelse, i det mindste bør det ikke være der, Nr. 710 R. ingen Person bør der indlemmes, som er Selskabet til Vanære, eller nogen af dets Lemmer til Anstød, og derfor bør disse uden Partiskhed vælges ved Votering. I de offentlige Skienke= og Trakteerhuse maa jeg taale Personer, komme, som skulde vanære baade mit Navn og Characteer, om jeg blot fulgte med dem paa Gaden, da vilde det blive et almindeligt Magtsprog: Personen kiendes af det Selskab, han søger. Men vel indrettede Clubber beholde derimod Fortrinnet for alle andre offentlige Forsamlingsteder, og det er ikke at undre over, at disse blive næsten almindelige i enhver Kiøbstæd; Gid alene ethvert Selskab, i sit Valg af Medlemmer vilde ligesaa meget see paa en Forening af sindige og veltænkende, som paa honette Persøner; thi da ville deres Handlinger og selskabelige Bestræbelser gaae ud paa noget vist, og da kunde saadant et sluttet Selskab under deres Fornøielse virke med hinanden som Patrioter. En saadan Club kunde med billighed fortiene Navn af: Den patriotiske Club. Men, naar bliver denne oprettet? – Saasnart der gives et Selskab, der ved fortrolig Omgang uden Partiskhed og Hidsighed i Samtaler kan med den rette Jndsigt og Sielstyrke oprigtig fremsætte deres Tanker, og vælge det nyttigste og bedste, da kan man haabe, at disse sluttede Selskaber kunde blande en nyttig Hensigt med Fornøielsen, eller rettere sætte Fornøielsen for en Deel i, at lade Clubben virke tillige til Nytte for det Almindelige. – Jeg fremsætter disse Tanker til andres nøiere Eftertanke, og ønsker snart at finde i disse Blade et Forslag til en patriotisk Club, om det ellers er mueligt, at den kan blive oprettet.